# Sranantongo

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Sranantongo |
| --- |
|  |
| Pankarta ku lemanan na Sranan (1975) |
| Utilisá na |
Lista pais
 Sürnam  Hulanda
 |
| Nativo pa  |
Lista pais
 Sürnam
 |
| Usuario | L1: 520.000 (2018) L2: 150.000 |
| Famia  lingwístiko  | lenga krioyo
* lenga krioyo Ingles
	+ sranantongo
 |
| Álfabèt  | alfabèt latin |
| idioma di minoria  rekonosí na  |
Lista pais
 Sürnam
 |
| Kódigo |
| ISO 639-2 | srn |
| ISO 639-3 | srn |
| *Glottolog* | sran1240 |
|  |
| Un oradó di sranantongo |
|  |
| Imágen riba  Wikimedia Commons |
| [Editá Wikidata] · [Manual] |

**Sranantongo** (ortografia ofisial: **Sranan Tongo**) òf simplemente **sranan** ta un lenga krioyo ingles papiá na Sürnam. Huntu ku hulandes, e ta wòrdu konsiderá un lingua franka na Sürnam, i un idioma di kontakto generalisá den e diáspora di Sürnam. Srannan ta e di dos idioma mas papiá na Sürnam despues di hulandes, ku ta e idioma ofisial.

Sranan tabata originalmente e idioma di kontakto entre hendenan sklabisá afrikano; na promé instante, nan no por a komprondé otro pasobra nan tabata bini di diferente region di Afrika. Nan desendientenan, a siña sranan komo nan lenga materno. Nan tabata prohibi di siña i papia hulandes te na aña 1877.

Idiomanan maron, papiá pa e maronnan, ta relashoná ku sranan; sinembargo, nan komprondementu mutuo ta varia entre e idiomanan. Matawai, papiá pa e tribu di e mesun nòmber, ta un di e idiomanan maron i tambe por wòrdu konsiderá un variante di sranan. Saramaka, papiá kant'i riu Sürnam, tambe ta mas serka di sranan ku e lenganan paramaka, aukan, i aluku di e maronnan na Marowijne.

Awendia, sranan ta wòrdo papiá pa mayoria grupo di poblashon na Sürnam; pero sigur no ta tur hende konosé e idioma kompletamente, pasobra e no ta wòrdu instruí.

## Nòmber

Sranantongo ta nifiká "idioma sürnameño", kua e palabra *tongo*, meskos ku e *tongue* ingles for di kua e ta derivá òf e *langue* franses, ta nifiká "idioma" i tambe "lenga". Tin biaha ta referí na sranan komo "sürnameño", loke hopi bia ta wòrdu konsiderá inkorekto. Un otro idioma sürnameño konosí ta, entre otro, sarnami hindustan, e idioma étniko di e pueblo hindustan. Meskos ku *sranan*, *sanami* ta nifiká "sürnameño".

Durante tempu kolonial, e idioma aki tabata wòrdu referí na Sürnam tambe komo *takitaki* (papiá) òf *negerengels* ("ingles negro"). Sinembargo, e nombernan aki ta mayoria be wòrdu konsiderá denigrante.

## Karakterístika

Sranan ta un lenga krioyo prinsipalmente basá riba ingles, ku influensia fuerte di hulandes; esaki ta nifiká ku su bokabulario nuklear ta pa gran parti di orígen ingles i hulandes. Sinembargo, e idioma ta difisil pa komprondé pa papiádonan di ingles i hulandes debí na su pronunsiashon desviá; pa hopi palabra, e similaridat ku nan orígen ingles i hulandes mayoria be no ta opvio (*batra* "boter" < ingles *bottle, apteiki* "botika" < hulandes *apotheek*), ounke algun palabra (skirbí) por ta rekonosibel (*afdaki* "afdak" *<* hulandes *afdak, agen* "atrobe" < ingles *again*). Ademas, tin influensia di idiomanan portugues, spañó i afrikano.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Sranantongo riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |